Hvis du har solgt et kjøretøy og levert melding om eierskifte til Statens vegvesen, trenger du ikke lenger forsikring. Forsikringen din blir sagt opp automatisk når vi mottar melding fra Statens vegvesen, og når forsikringen er avsluttet skal du ikke lenger betale trafikkforsikringsavgift for det solgte kjøretøyet.
Vi sender deg en SMS når forsikringen er avsluttet, men du bør sjekke at forsikringen din er sagt opp etter den dagen du solgte kjøretøyet.
NB: Ny eier må kjøpe forsikring og betale trafikkforsikringsavgift for kjøretøyet fra samme dag som eierskiftet blir registrert.
Mer om melding om eierskifte
På samme måte som i dag, er det viktig at både selger og kjøper undertegner og leverer melding om eierskifte til Statens vegvesen. Hvis salgsmeldingen ikke er riktig utfylt, eller hvis den ikke blir levert, vil du fortsatt stå som ansvarlig for kjøretøyet og alle framtidige krav knyttet til kjøretøyet vil gå til deg.